Innbyding til krinsmeisterskap/

Sparebanken Møre Cup

Eidsdal laurdag 22. februar kl. 13.00

Klassisk stil

*Slik situasjonen er no, knapt 14 dagar før rennet, har vi ikkje snø i dei ordinære anlegga våre på Løvoll. Skulle vi få nok snø, vert rennet avvikla der, men vi bur oss no på ei reserveløysing, og tenkjer å arrangere på Korsmyra, det høgste punktet på vegen mellom Eidsdal og Geiranger (630 m.o.h.). Her er det bra med snø, og vi meiner vi skal få til eit tilfredsstillande arrangement. Men vi gjer merksam på at det her ikkje vil vere hus å søke ly i, og forholda vil på dei fleste måtar vere meir provisoriske.*

*Løypetraseen her er òg ganske smal, og løparar og leiarar må vere budde på at vi kanskje vil vurdere å stenge av sjølve løypetraseen for alle andre enn løparane når rennet tek til for KM-klassene. Her vil vi fyrst og fremst ta omsyn til sportslege forhold og tryggleik for løparane. Endeleg avgjersle skjer i samråd med TD på renndagen. Elles er vi innstilte på å leggje forholda til rette så godt det er mogleg for alle løparane, og vi vonar alle er innstilte på å gjere det beste ut av situasjonen.*

*Det vert køyrt eiga oppvarmingsløype på motsett side av riksvegen sett i forhold til kvar rennet skal gå. Etter at rennet har starta, vert løparar bedne om å nytte denne fram til dei skal byrje på sitt eige løp.*

*MERK: Skulle vi få strålande vêr, vil vi vurdere å flytte rennet høgare opp i terrenget i Gråsteindalen for å få tilgang til meir varierte/betre trasear. Framleis vil det bli parkering på Korsmyra, men ei slik flytting vil medføre ca. 2,5 km skigåing i variert motbakke før ein kjem til start. Endeleg avgjersle vert tatt dagen før rennet, og vi gjev dei påmelde beskjed dersom vi vel å flytte rennet høgare opp. Oppgje kontaktinfo. (mail/mobil) ved påmelding.*

**Sentral informasjon**

Eige barneskirenn for born i alderen 8-10. **Start kl. 12.30**. Startkontingent kr. 50. Full premiering. Påmelding til Geir Olav Øien geirolavoien@gmail.com innan 20. mars kl. 20. Dobbel kontingent ved påmelding renndagen.

**Kretsrenn informasjon**

Klasseinndeling: J/g 11, j/g 12, j/g 13, j/g 14, j/g 15, j/g 16, k/m 17, k/m 18,

k/m 19-20, kvinner og menn senior

Løypelengder: 11-12 år: 2 km 13-14 år: 3 km 15-16 år: 5 km

Damer jr. og sen.: 5km Menn jr. og sen.: 10 km

Startkontingent: Barn t.o.m. 16 år: 100 kr. Junior 17-20 år: 115 kr.

Senior: 120 kr.

*Betaling ved henting av startnummer eller til konto*

*4020 30 17164. Ved påmelding etter fristen – dobbel kontingent.*

Påmelding: Elektronisk via «Min idrett» innan torsdag 20.februar kl. 20.00

Hugs at løparar f.o.m. 13 år må ha startlisens.

Rennkontor: På Korsmyra (høgste punktet på vegen mellom Eidsdal og Geiranger. 15-20 min. å køyre frå Eidsdal sentrum.

Garderober/dusj: Eidsdal skule.

Premieutdeling: På Eidsdal skule snarast råd etter at rennet er slutt. Dette gjeld òg barnerennet.

Sal av mat: På Eidsdal skule vert det sal av suppe/gryterett m.m. etter rennet. På Korsmyra vert det enklare kiosksal.

Teknisk delegert: Jo Sagli

Rennleiar: Merete Løvoll Rønneberg

Løypesjef: Jan Kåre Eide

Ved behov for meir informasjon, kontakt Merete Løvoll Rønneberg på 99376585 eller merete@verdsarvfjord.no

Vi ynskjer alle hjarteleg velkomne til ein fin skidag i Eidsdal ☺

Arr. Eidsdal IL